O‘ZBEKISTON RESPUBLIKASI OLIY TA’LIM, FAN VA INNOVATSIYALAR VAZIRLIGI
TOSHKENT DAVLAT SHARQSHUNOSLIK UNIVERSITETI
TA’LIM SIFATI NAZORATI BO‘LIMI






TOSHKENT DAVLAT SHARQSHUNOSLIK UNIVERSITETINING SIFATNI TA’MINLASH VOSITALARI BO‘YICHA SO‘ROV/ANKETA NATIJALARI

Talaba, bitiruvchi, professor-o‘qituvchi va ish beruvchi so‘rovlari bo‘yicha yilma-yil analitik tahlil
Monitoring davri: 2023 – 2026 o‘quv yillari








Toshkent – 2026

Kirish
Toshkent davlat sharqshunoslik universitetining (TDSHU) Ta’lim sifati nazorati bo‘limi tomonidan universitetdagi ma’naviy-axloqiy muhitni, o‘qitish sifatini va pedagogik mahoratni o‘rganishga, bitiruvchilarning mehnat bozoridagi raqobatbardoshligini baholashga hamda ta’lim jarayoniga salbiy ta’sir etuvchi omillarni aniqlashga qaratilgan barcha manfaatdor tomonlar – talabalar, bitiruvchilar, professor-o‘qituvchilar va ish beruvchilar o‘rtasida muntazam ravishda soʻrovnomalar oʻtkazilib kelinadi. 
Mazkur so‘rovnomalar Ta’lim sifati nazorati bo‘limi Nizomining 2-ilovasida keltirilgan “Talabalar va professor-o‘qituvchilar, bitiruvchilar va ish beruvchilar hamda boshqa manfaatdor tomonlar o‘rtasida so‘rovnomalar o‘tkazish TARTIBI”ga binoan oʻtkaziladi.
Universitetning so‘rovnoma tizimi besh asosiy vositadan iborat bo‘lib, ular birgalikda ta’lim jarayonini turli manfaatdor tomonlar nuqtai nazaridan qamrab oladi:
1. HEMIS PRO BOT – Telegram platformasi orqali har bir semestr yakunida o‘tkaziladigan operativ baholash; har bir talaba 5 ta savoldan iborat anketa to‘ldirib, professor-o‘qituvchining dars-mashg‘ulotlari sifatini baholaydi.
1. Yarim yillik sotsiologik so‘rov (anketa) – o‘qitish sifati, kadrlar va infratuzilma xususida talabalar fikri o‘rganiladi.
1. Joriy talabalar qoniqish so‘rovi – semestr yakunida o‘tkaziladigan miqdoriy so‘rov.
1. Bitiruvchilar so‘rovi – ta’lim natijalari, bandlik istiqbollari va institutsional sodiqlikni baholaydi.
1. Ish beruvchilar so‘rovi – bitiruvchilarning mehnat bozoridagi tayyorgarligi va raqobatbardoshligini, ularning “soft skills” ko’nikmalarini tashqi tomon nuqtai nazaridan baholovchi vosita.
1. Bularga qo‘shimcha ravishda professor-o‘qituvchilar o‘rtasida ta’lim jarayonini takomillashtirish bo‘yicha takliflarni umumlashtiruvchi so‘rovnomalar ham o‘tkaziladi.
Barcha so‘rovnomalar maxfiylik (anonimlik) tamoyili asosida o‘tkaziladi. Javoblar baholash xususiyatiga qarab foiz ko‘rsatkichi (HEMIS PRO BOT), 5 ballik va 10 ballik shkalalarda yig‘iladi hamda fakultet/institut, o‘qitish tili (o‘zbek va rus guruhlari) va kurs darajasi bo‘yicha qayta ishlanadi.
So‘rovnomalar xronologiyasi va turlari (2023–2026)
Quyidagi jadval kuzatuv davrida o‘tkazilgan asosiy so‘rovnomalarni vaqt tartibida, ularning turi, auditoriyasi, vositasi va qamrovi bilan birga jamlaydi. Jadval so‘rov tizimining izchilligini hamda qamrovning yildan-yilga kengayib, yangi vositalar (ish beruvchi va professor-o‘qituvchi so‘rovlari) bilan boyiganini ko‘rsatadi.
1-jadval. Sifat ta’minoti so‘rovnomalarining xronologik ro‘yxati
	Davr / sana
	So‘rovnoma turi
	Vosita
	Qamrov

	19.05–02.06.2023
	Pedagogik faoliyat reytingi (bahor 2022/23)
	HEMIS PRO BOT
	354 o‘qituvchi; 5 547 javob

	19–20.02.2024
	Sotsiologik so‘rov (2023/24 I yarim)
	Anketa
(Google forms)
	1 974 bakalavr

	Fevral–Mart 2024
	Pedagogik faoliyat reytingi (bahor 2023/24)
	HEMIS PRO BOT
	470 o‘qituvchi

	28.11–17.12.2025
	Pedagogik faoliyat reytingi (kuz 2024/25)
	HEMIS PRO BOT
	369 o‘qituvchi; 28 461 javob

	19–20.02.2025
	Sotsiologik so‘rov (2024/25 I yarim)
	Anketa
	≈1 974 bakalavr

	08.01.2026
	Professor-o‘qituvchilar so‘rovi
	Anketa (yangi)
	220+ o‘qituvchi

	12.02–15.03.2026
	Bitiruvchilar so‘rovi (2020–2026 bitiruvchilari)
	Onlayn anketa (Google forms)
	1 070 bitiruvchi

	16.02–10.03.2026
	Talabalar qoniqish so‘rovi
	Onlayn anketa (Google forms)
	1570 talaba

	May 2026
	Ish beruvchilar so‘rovi (pilot)
	Onlayn anketa (Google forms)
	137 tashkilot

	Iyun 2026
	Bitiruvchilar so‘rovi
	Onlayn anketa (Google forms)
	270 bitiruvchi


Birlamchi ma’lumotlar bazasidagi hisob-kitoblar shuni ko‘rsatadiki, faqat HEMIS PRO BOT tizimi orqali to‘plangan talaba javoblari soni 2023 yildagi 5 547 tadan 2024 yil kuzida 28 461 taga yetgan – besh baravardan ortiq kengaygan. Bundan tashqari, 2026 yilda so‘rov tizimi ikki yangi vosita – ish beruvchilar (137 tashkilot) va professor-o‘qituvchilar (220+ nafar) so‘rovlari bilan to‘ldirilib, sifat ta’minoti manfaatdor tomonlarning to‘liq doirasini qamrab oldi.
3. So‘rovnomalar mazmuni va savollar tuzilmasi
3.1. HEMIS PRO BOT operativ baholash anketasi
Har o‘quv semestri yakunida oxirgi 2 hafta davomida talabaga taqdim etiladigan anketa 5 ta savoldan iborat bo‘lib, ular mashg‘ulotning mazmunliligi, o‘qituvchining tayyorgarligi va metodik darajasi, materiallarning tushunarliligi hamda umumiy qoniqishni baholaydi. Natija har bir o‘qituvchi uchun foizli ko‘rsatkich sifatida hisoblanadi va kafedra hamda fakultet kesimida jamlanadi.
3.2. Talabalar oʻrtasida so‘rov (10–12 ta savol)
Talabalar so‘rovi ta’lim jarayoni sifati, infratuzilma (auditoriya, jihoz, kutubxona, internet), o‘qituvchilar faoliyati, amaliy mashg‘ulotlar va umumiy qoniqishni qamrab oladi. Yopiq savollar 5 ballik shkalada, ta’lim sifatining yaxlit bahosi esa 10 ballik shkalada o‘lchanadi; ochiq savollar orqali eng yaxshi/eng zaif o‘qituvchilar hamda takliflar to‘planadi.
3.3. Bitiruvchilar oʻrtasida so‘rov (11 ta savol)
Bitiruvchilar so‘rovining yopiq savollari ta’limdan umumiy qoniqish, o‘quv dasturlari mazmuni, dasturlarning mehnat bozoriga mosligi, o‘qitish sifati, amaliyotlar tashkili, o‘quv materiallari, infratuzilma, ishga joylashtirishni qo‘llab-quvvatlash va universitetni tavsiya qilish yo‘nalishlarini qamrab oladi; ochiq savollar takliflar va bandlik holatini aniqlaydi.
3.4. Ish beruvchilar oʻrtasida so‘rov (9 ta savol) – Talabalarning Soft skills malakasi
Ish beruvchilar anketasi 9 ta savoldan iborat: ulardan 7 tasi Likert shkalasi (1–5) bo‘yicha, qolganlari kategorial va ko‘p tanlovli (multi-select) formatda. Anketa quyidagi bloklarni qamrab oladi: tashkilotning faoliyat sohasi; bitiruvchilar bilan mehnat tajribasi; belgilangan mezonlar bo‘yicha tayyorgarlik bahosi; o‘quv dasturining mosligi; yetishmayotgan kompetensiyalar; mehnat bozoriga moslashuv davri; hamkorlikning ustuvor shakllari; umumiy raqobatbardoshlik va ochiq tavsiyalar.
3.5. Professor-o‘qituvchilar oʻrtasida so‘rov 
Professor-o‘qituvchilar so‘rovi ta’lim jarayonini takomillashtirish bo‘yicha takliflarni yig‘adi va olti yo‘nalishda tahlil qilinadi: ta’lim sifati va nazorati; malaka oshirish; moddiy-texnik baza; o‘qitish uslublari va texnologiyalari; talabalar va o‘quv jarayoni; boshqa tashkiliy takliflar.
4. Yilma-yil tahlil (2022/23 – 2026)
4.1. 2022/23 o‘quv yili (bahor): HEMIS PRO BOT tizimining ishga tushirilishi
2023 yilning may–iyun oylarida HEMIS PRO BOT platformasi orqali o‘tkazilgan birinchi keng ko‘lamli baholashda 354 nafar professor-o‘qituvchi reytingga kiritildi; 473 ta fan-o‘qituvchi yozuvi bo‘yicha jami 5 547 ta talaba javobi to‘plandi. Birlamchi ma’lumotlardan hisoblangan o‘rtacha ko‘rsatkich 73,3% ni tashkil etdi. Nisbatan past o‘rtacha natija, asosan, tizim endigina joriy etilgani va talabalarning bir qismi botda ro‘yxatdan o‘tmagani bilan izohlanadi. Keyingi o’quv yillarida targ’ibot ishlari va botdan foydalanish bo‘yicha talabalar orasida olib borilgan tushuntirish ishlari natijasida qamrov ko’rsatgichi ancha oshdi.
2-jadval. 2022/23 (bahor) pedagogik reyting taqsimoti
	Ko‘rsatkich oralig‘i
	O‘qituvchi soni
	Ulushi

	100%
	135
	38,1%

	95–99,9%
	58
	16,4%

	90–94,9%
	24
	6,8%

	80–89,9%
	34
	9,6%

	70–79,9%
	10
	2,8%

	70% dan past (qatnashmaganlar bilan)
	93
	26,3%


4.2. 2023/24 o‘quv yili: sotsiologik so‘rov va bahorgi reyting
2024-yil 19–20 fevral kunlari barcha fakultetlar bakalavrlari o‘rtasida sotsiologik so‘rov o‘tkazildi; unda jami 1974 nafar talaba ishtirok etdi (o‘zbek guruhlaridan 1340, rus guruhlaridan 634 nafar). So‘rov sifatiy xususiyatga ega bo‘lib, eng yuqori va eng past pedagogik mahoratga ega o‘qituvchilarni aniqlash hamda ta’lim sifatiga to‘sqinlik qiluvchi omillarni yig‘ishga qaratildi. Talabalar asosiy muammolar sifatida ayrim auditoriyalardagi ta’mirtalab holat va texnik jihozlar yetishmasligi, internet sifati, guruhlardagi talabalar sonining ko‘pligi hamda darslarning tez-tez uzilishini qayd etdi.
3-jadval. 2023/24 sotsiologik so‘rovda respondentlarning fakultetlar kesimi
	Fakultetlar
	O‘zbek
	Rus
	Jami

	Sharq filologiyasi va tarjimashunoslik
	275
	94
	369

	Sharq sivilizatsiyasi va tarix
	218
	40
	258

	Sharq mamlakatlari iqtisodiyoti, siyosati va turizm
	248
	92
	340

	Turkshunoslik
	149
	92
	241

	Yaponshunoslik 
	74
	79
	153

	Xitoyshunoslik 
	247
	118
	365

	Koreyashunoslik 
	129
	119
	248

	JAMI
	1 340
	634
	1 974


2024 yil fevral–mart oylarida o‘tkazilgan HEMIS PRO BOT bahorgi baholashida 470 nafar professor-o‘qituvchi reytingga kiritildi. Natijalar taqsimoti: 100% – 142 nafar, 90–100% – 180 nafar, 70–90% – 66 nafar, 50–70% – 10 nafar, 50% dan past – 1 nafarni tashkil etdi. 71 nafar o‘qituvchi baholashda qatnashmadi.
4.3. 2024/25-o‘quv yili (kuz): tizimli baholashning yuksalishi
2024-yil 28-noyabrdan 17-dekabrgacha o‘tkazilgan kuzgi anketa-so‘rovnoma jarayonida 369 nafar professor-o‘qituvchi faoliyati talabalar tomonidan baholandi; jami 28461 nafar talaba javobi to‘plandi. Soʻrovnoma natijalari boʻyicha o‘rtacha ko‘rsatkich 90,84% ni tashkil etdi (2022/23- oʻquv yilida 73,3% edi).
4-jadval. 2024/25 (kuz) pedagogik reyting taqsimoti
	Ko‘rsatkich oralig‘i
	O‘qituvchi soni
	Ulushi

	100%
	81
	22,0%

	95–99,9%
	147
	39,8%

	80–94%
	105
	28,5%

	70–79%
	16
	4,3%

	70% dan past
	8
	2,2%


Taqsimotning yuqori qismi (95% va undan yuqori) o‘qituvchilarning 61,8 foizini qamrab oldi, 70% dan past natija ko‘rsatganlar ulushi esa 2,2 foizgacha qisqardi.
4.4. 2025/26-o‘quv yili: talabalar qoniqish so‘rovlari
2025/26-o‘quv yilida talabalar qoniqishi ikki bosqichda baholandi. Kuzgi semestr bo‘yicha o‘tkazilgan so‘rov (16.02–10.03.2026) natijasida talabalarning 70,6 foizi ta’lim sifatini yuqori (8–10 ball) deb baholadi, o‘rtacha baho 8,09 ballni tashkil etdi. Bahorgi semestr so‘rovida 1570 nafar talaba ishtirok etib (o‘zbek guruhlaridan 1320 – 84,1%, rus guruhlaridan 250 – 15,9%), umumlashgan qoniqish indeksi 4,31 ballni (5 ballik shkalada), ta’lim sifatining 10 ballik bahosi esa o‘rtacha 8,09 ballni tashkil etdi.
4.5. 2026 yil: bitiruvchilar, ish beruvchilar va professor-o‘qituvchilar so‘rovlari
2026-yilda to‘rt marotaba so‘rovnoma o‘tkazildi. 2020–2026 yillar bitiruvchilari o‘rtasidagi keng qamrovli so‘rovda (12.02–15.03) 1070 nafar respondent ishtirok etdi; iyun oyida bitiruvchilarning maqsadli so‘rovida yana 270 nafar qatnashdi. Shu bilan birga, birinchi marta 137 ta tashkilot vakili ishtirokidagi ish beruvchilar so‘rovi va 220 nafardan ortiq professor-o‘qituvchi ishtirokidagi so‘rov o‘tkazildi. Ushbu vositalarning batafsil natijalari 7–9-bo‘limlarda keltirilgan.
5. Professor-o‘qituvchilar faoliyatini baholash dinamikasi
HEMIS PRO BOT tizimi orqali o‘tkazilgan ketma-ket baholash to‘lqinlari pedagogik faoliyat ko‘rsatkichlarining barqaror o‘sishini namoyon etadi.
5-jadval. HEMIS PRO BOT baholash bosqichlarining qiyosiy ko‘rsatkichlari
	Bosqich
	O‘qituvchi
	Talaba javobi
	O‘rtacha ko‘rsatkich

	2022/23 (bahor, 05.2023)
	354
	5 547
	≈ 73,3%

	2023/24 (bahor, 02–03.2024)
	470
	–
	100% – 142 nafar

	2024/25 (kuz, 11–12.2024)
	369
	28 461
	90,84%


6. Talabalar qoniqish ko‘rsatkichlari
Talabalar so‘rovining asosiy yopiq savollari bo‘yicha natijalar quyida ta’lim tili kesimi bilan keltirilgan. Ko‘rsatkichlarning aksariyati 4,2 balldan yuqori bo‘lib, eng yuqori baho kutubxona resurslariga (4,65), eng past baho esa auditoriya va jihozlarga (4,02) berildi.
6-jadval. Talabalar qoniqish ko‘rsatkichlari (5 ballik shkala)
	Ko‘rsatkich
	O‘rtacha (5)
	Ijobiy %
	O‘zbek %
	Rus %

	Kutubxona va materiallar
	4,65
	83,2
	83,0
	84,0

	Darslar tushunarli va qiziqarli
	4,39
	72,0
	71,5
	74,4

	Internet va elektron resurslar
	4,30
	70,0
	71,0
	64,8

	Zamonaviy o‘qitish metodlari
	4,29
	69,1
	69,0
	69,6

	Amaliy mashg‘ulotlar foydaliligi
	4,21
	67,9
	67,9
	68,0

	Auditoriya va jihozlar
	4,02
	57,6
	57,8
	56,4


Ta’lim sifatining 10 ballik bahosi bo‘yicha talabalarning aksariyati (70–87%) sifatni 7 va undan yuqori baholadi. Baholash tizimini talabalarning 84,5 foizi to‘liq yoki asosan adolatli deb topdi. Ochiq savollar tahlili shuni ko‘rsatadiki, eng ko‘p tavsiya professor-o‘qituvchilar tarkibi va metodlari, zamonaviy texnologiyalar hamda amaliy mashg‘ulotlarni kengaytirishga qaratilgan.
7. Bitiruvchilar so‘rovlari natijalari
2026-yilda bitiruvchilar oʻrtasida 2 marotaba soʻrovnomalat oʻtkazildi. Birinchisi – 2020–2026 yillar bitiruvchilarini qamrab olgan so‘rov (1070 respondent); ikkinchisi – iyun oyidagi maqsadli so‘rov (270 respondent).
7-jadval. Bitiruvchilarning umumiy so‘rovi (12.02–15.03.2026, n=1 070)
	Ko‘rsatkich
	Natija
	Ulushi

	Ta’limdan qoniqish (ijobiy)
	990 nafar
	≈92,5%

	Ta’limdan qoniqish (salbiy)
	19 nafar
	≈1,8%

	O‘qitish sifati (yuqori baho)
	890 nafar
	≈83,2%

	O‘qitish sifati (o‘rtacha)
	150 nafar
	≈14,0%

	O‘qitish sifati (past baho)
	30 nafar
	≈2,8%


Respondentlarning eng faol qismi 2025-yil bitiruvchilariga (380 nafar) to‘g‘ri keldi. Natijalar bitiruvchilarning ta’limdan qoniqishi yuqori (≈92,5% ijobiy) ekanini, o‘qitish sifati esa eng kuchli ko‘rsatkichlardan biri (83,2% yuqori baho) bo‘lganini ko‘rsatadi.
8-jadval. 2026-yil bitiruvchilar so‘rovi: iyun oyi holatiga asosiy ko‘rsatkichlari (n=270)
	Ko‘rsatkich
	Qiymat
	Izoh

	Integral qoniqish indeksi
	3,86 / 5
	9 mezon o‘rtachasi

	Universitetni tavsiya qilish
	81,1%
	ijobiy

	O‘qitish sifati
	79,6%
	ijobiy

	Mehnat bozoriga moslik
	60,7%
	ijobiy

	Ishga joylashtirish yordami
	53,0%
	past

	Bandlik (ish joyi aniq)
	31,9%
	ijobiy


8. Ish beruvchilar so‘rovi natijalari (yangi vosita)
2026-yilda birinchi marta o‘tkazilgan ish beruvchilar pilot so‘rovida ta’lim, OAV, tillar, diplomatiya, xalqaro savdo, bank-moliya, turizm va IT sohalarida faoliyat yurituvchi 137 ta tashkilot vakili ishtirok etdi. Jami tashkilotlarning ≈51,8 foizi TDSHU bitiruvchilari bilan bevosita ishlash tajribasiga ega bo‘lgan – bu baholarning ishonchliligini oshiradi. So‘rovning asosiy xulosasi: TDSHU bitiruvchilari mehnat bozorida yuqori raqobatbardoshlikka ega – umumiy baho o‘rtacha 4,27 (respondentlarning 81,8 foizi 4 yoki 5 ball qo‘ygan).
9-jadval. Bitiruvchilar tayyorgarligining yetti mezon bo‘yicha bahosi (1–5)
	Mezon
	O‘rtacha
	4–5 ball ulushi

	Jamoada ishlash va kasbiy axloq
	3,99
	67,9%

	Asosiy sharq tili bilimi
	3,95
	65,7%

	Ikkinchi xorijiy til
	3,85
	62,0%

	Amaliy ko‘nikmalar (hujjat, muzokara)
	3,84
	61,3%

	Axborot texnologiyalari (raqamli vositalar)
	3,84
	62,0%

	Analitik fikrlash va muammo yechish
	3,83
	60,6%

	Kasbiy sohaga oid bilim
	3,80
	62,0%


Ko‘rsatkichlar tor oraliqda (3,80–3,99) taqsimlangan: barcha mezonlar “o‘rtadan yuqori” darajada. Eng yuqori baho jamoada ishlash va kasbiy axloqqa (3,99), eng past baho esa kasbiy sohaga oid bilimga (3,80) berildi – bu o‘quv dasturini takomillashtirishning ustuvor yo‘nalishidir.
10-jadval. O‘quv dasturining mosligi va yetishmayotgan kompetensiyalar
	Ko‘rsatkich
	Natija
	Ulushi

	Dastur to‘liq mos keladi
	97 ta
	70,8%

	Dastur qisman mos keladi
	34 ta
	24,8%

	Moliyaviy hisobot va byudjetlashtirish (yetishmovchilik)
	24 ta
	17,5%

	Raqamli marketing (sharq tillarida)
	24 ta
	17,5%

	Zamonaviy tarjimonlik dasturlari (CAT, TMS)
	23 ta
	16,8%


Umumiy raqobatbardoshlik bahosi (4,27) yetti mezon o‘rtachasidan (≈3,87) sezilarli yuqori. Bu muhim kuzatishni beradi: ish beruvchilar ayrim kompetensiyalarni “o‘rtadan yuqori” baholasa-da, umumiy salohiyat va samaradorlikni “yuqori” deb topadi – ya’ni “til + kasbiy axloq + o‘rganuvchanlik” kombinatsiyasi kuchli qiymat taklifini yaratadi. Bitiruvchilarning 86,1 foizi yangi ishga 3 oy ichida moslashadi. Hamkorlikning eng ma’qul shakli sifatida esa har ikki respondentdan biri talabalar amaliyotini tashkil etishni tanladi.
9. Professor-o‘qituvchilar takliflari tahlili 
2026-yil 8-yanvarda barcha kafedra va oliy maktablardan 220 nafardan ortiq professor-o‘qituvchi ishtirokida so‘rov o‘tkazildi. Takliflar olti yo‘nalishda tizimlashtirildi. Aksariyat o‘qituvchilar Ta’lim sifatini nazorat qilish bo‘limi faoliyatini ijobiy baholadi; ayni paytda quyidagi tizimli ehtiyoj va muammolar qayd etildi:
1. Ta’lim sifati va nazorati: baholashda to‘liq obyektivlikni ta’minlash, video kuzatuv tizimini kengaytirish, qog‘ozbozlikni qisqartirish.
1. Malaka oshirish: xorijiy stajirovka imkoniyatlarini kengaytirish, pedagogik mahorat va sun’iy intellektdan foydalanish bo‘yicha treninglar, o‘quv yuklamasini optimallashtirish.
1. Moddiy-texnik baza: auditoriyalarda televizor/proyektor, interaktiv doska, parta va internet sifatini yaxshilash.
1. O‘qitish uslublari: raqamli texnologiyalar, sun’iy intellekt va zamonaviy baholash usullarini joriy etish, ilg‘or tajribani ommalashtirish.
1. Talabalar va o‘quv jarayoni: til guruhlaridagi (15 dan ortiq) va seminarlardagi (70–80 kishi) talabalar sonini optimallashtirish, HEMIS PRO BOT bilan bog‘liq texnik muammolarni hal qilish.
Ushbu vosita ichki manfaatdor tomon – professor-o‘qituvchilar ovozini tizimli qamrab olib, sifat ta’minoti aylanasini yopadi va ESG-QA talab etadigan “ichki qaytar aloqa” tamoyilini mustahkamlaydi.
10. Umumiy dinamika va tendentsiyalar
Birlamchi so‘rovlardan olingan yetakchi ko‘rsatkichlar kuzatuv davrida izchil yaxshilanish tendentsiyasini namoyon etadi. Quyidagi jadval turli vositalardan olingan asosiy ko‘rsatkichlarni yagona ko‘rinishda jamlaydi.
11-jadval. Asosiy ko‘rsatkichlarning yilma-yil dinamikasi
	Davr
	Yetakchi ko‘rsatkich
	Qiymat

	2022/23 (bahor)
	Pedagogik reyting o‘rtacha
	≈ 73,3%

	2023/24
	Sotsiologik so‘rov qamrovi
	1 974 talaba

	2024/25 (kuz)
	Pedagogik reyting o‘rtacha
	90,84%

	2025/26
	Talabalar qoniqish indeksi
	4,31 / 5 (8,09 / 10)

	2026 (bitiruvchi)
	Ta’limdan qoniqish (1 070)
	≈92,5% ijobiy

	2026 (ish beruvchi)
	Umumiy raqobatbardoshlik
	4,27 / 5


Dinamikadan asosiy xulosalar: 
· pedagogik faoliyat sifati katta hajmli ma’lumotlar asosida sezilarli o‘sgan (73,3% → 90,84%); 
· talabalar va bitiruvchilarning qoniqishi barqaror yuqori; 
· tashqi manfaatdor tomon – ish beruvchilar bitiruvchilarni yuqori raqobatbardosh (4,27) deb baholaydi; 
· barcha vositalarda takrorlanadigan yagona zaif bo‘g‘in – karyera/mehnat bozoriga amaliy tayyorgarlik va infratuzilma.
12. Kuchli tomonlar va rivojlanish sohalari
12.1. Kuchli tomonlar
1. Pedagogik faoliyat sifatining obyektiv o‘sishi (73,3% → 90,84%) katta hajmli ma’lumotlar asosida tasdiqlangan.
1. Talabalar qoniqishi yuqori va barqaror (4,31/5; 8,09/10); bitiruvchilarning ≈92,5% ta’limdan qoniqadi, 81,1% universitetni tavsiya etadi.
1. Ish beruvchilar bitiruvchilarni yuqori raqobatbardosh (4,27) deb baholaydi; 86,1% bitiruvchi ishga 3 oy ichida moslashadi.
1. Kutubxona resurslari, jamoada ishlash va kasbiy axloq eng yuqori baholangan yo‘nalishlar.
1. So‘rov tizimi ko‘p kanalli, muntazam va anonim bo‘lib, barcha manfaatdor tomonlarni (talaba, bitiruvchi, o‘qituvchi, ish beruvchi) qamrab oladi.
12.2. Rivojlanishni talab etadigan sohalar
1. Karyera va ishga joylashtirishni qo‘llab-quvvatlash – (53,0%); bandlik darajasi 31,9%.
1. Kasbiy sohaga oid bilim (3,80) va o‘quv dasturining amaliy/sohaviy mosligi (qisman mos 24,8%).
1. Yetishmayotgan kompetensiyalar: moliyaviy hisobot, raqamli marketing, zamonaviy tarjimonlik dasturlari (CAT/TMS).
1. Moddiy infratuzilma – auditoriya va jihozlar eng past baholangan (4,02/57,6%); televizor, proyektor, interaktiv doska va internet sifati.
1. Guruh va seminarlardagi talabalar sonining ko‘pligi (til guruhlarida 15+, seminarlarda 70–80 kishi).
13. Xulosa va tavsiyalar
2023–2026 - yillardagi birlamchi so‘rov natijalari TDSHUda talabalarga yoʻnaltirilgan, koʻp tarmoqli, statistik jihatdan ishonchli va qonuniy sifatni ta’minlash tizimini yaratganligini tasdiqlaydi. Pedagogik faoliyat ko‘rsatkichlarining o‘sishi, talaba va bitiruvchilarning yuqori qoniqishi hamda ish beruvchilarning ijobiy bahosi tizimning samaradorligini ko‘rsatadi. Ayni paytda, akademik sifat bilan bitiruvchilarning karyera va amaliy tayyorgarligi o‘rtasidagi tafovut asosiy ustuvor vazifa bo‘lib qolmoqda. Quyidagi tavsiyalar ilgari suriladi:
1. [bookmark: _GoBack]Karyera markazini faoliyatini kuchaytirish. Ish beruvchilar bilan rasmiy shartnomalar, karyera yarmarkalari va bitiruvchilarni kuzatuv (alumni tracking) tizimini yanada optimallashtirish; ishga joylashtirish ko‘rsatkichini KPI sifatida belgilash.
1. Amaliyotga yo‘naltirilgan ta’limni takomillashtirish. Majburiy malakaviy amaliyot soatlarini oshirish, real keys va “dastlabki 90 kun” modulini joriy etish; har ikki ish beruvchidan biri tanlagan amaliyot hamkorligini kengaytirish.
1. O‘quv dasturlarini sohaviy modullar bilan boyitish. Moliyaviy va kompyuter savodxonligi, raqamli marketing (sharq tillarida) va zamonaviy tarjimonlik dasturlari modullari, shuningdek sun’iy intellektdan foydalanish boʻyicha fanlar kiritish; kasbiy sohaga oid bilimni chuqurlashtirish.
1. Infratuzilmani modernizatsiya qilish. Auditoriyalarni interaktiv doska, proyektor va barqaror internet bilan jihozlash; 2026/2028-yillarga investitsiya rejasini byudjet bilan tasdiqlash.
1. Professor-o‘qituvchilar malakasini oshirish. Xorijiy stajirovkalar, sun’iy intellekt va raqamli metodika bo‘yicha treninglar; o‘quv yuklamasini optimallashtirish; “ustoz-shogird” an’analarini davom ettirish.
1. Guruh hajmlarini optimallashtirish. Til guruhlari va seminarlardagi talabalar sonini metodik jihatdan maqbul darajaga keltirish.
1. Monitoringni standartlashtirish. Barcha so‘rov turlarini (talaba, bitiruvchi, o‘qituvchi, ish beruvchi) yillik standart amaliyotga aylantirish, natijalarni shaffof e’lon qilish va akkreditatsiya tashkilotiga taqdim etish.

